ᱢᱟᱨᱟᱝᱵᱩᱨᱩ

ᱢᱟᱨᱟᱝ ᱵᱩᱨᱩ ᱫᱚ ᱥᱟᱱᱛᱟᱲ ᱥᱮ ᱢᱩᱸᱰᱟᱹ ᱡᱟᱹᱛᱤ ᱠᱚᱣᱟᱜ ᱫᱷᱚᱨᱚᱢ ᱯᱟᱹᱛᱤᱭᱟᱹᱣ ᱞᱮᱠᱟᱛᱮ ᱡᱚᱛᱚᱠᱷᱚᱱ ᱢᱟᱨᱟᱝ ᱵᱚᱸᱜᱟ ᱠᱟᱱᱟᱭ ᱾ ᱢᱟᱨᱟᱝ ᱵᱩᱨᱩ ᱫᱚ ᱞᱤᱴᱟᱹ ᱜᱚᱸᱥᱟᱭ ᱢᱮᱱᱛᱮ ᱦᱚᱸᱭ ᱵᱟᱰᱟᱭ ᱧᱟᱢᱚᱜᱼᱟ ᱾ ᱢᱟᱨᱟᱝ ᱵᱩᱨᱩ ᱫᱚ ᱥᱟᱱᱛᱟᱲ ᱥᱟᱶᱛᱟ ᱨᱮ ᱡᱟᱱᱟᱢ ᱠᱷᱚᱱ ᱜᱩᱡᱩᱜ ᱫᱷᱟᱹᱵᱤᱡ ᱠᱩ ᱢᱟᱱᱟᱣᱮᱭᱟ ᱾ ᱜᱩᱡᱩᱜ ᱛᱟᱭᱚᱢ ᱦᱚᱸ ᱩᱱᱤᱜᱮ ᱯᱚᱨᱚᱢᱟᱛᱢᱟ ᱾ ᱢᱟᱨᱟᱝ ᱵᱩᱨᱩ ᱫᱚ ᱴᱷᱟᱹᱠᱩᱨ ᱴᱷᱟᱹᱠᱨᱟᱹᱱ ᱨᱮᱱ ᱢᱟᱱᱣᱟ ᱨᱩᱯ ᱠᱟᱱᱟ ᱡᱟᱦᱟᱸᱭ ᱫᱟᱨᱟᱭᱛᱮ ᱢᱟᱱᱣᱟ ᱡᱤᱭᱚᱱ ᱢᱟᱱᱟᱣ ᱨᱮᱱᱟᱜ ᱨᱟᱭ ᱨᱤᱫ ᱨᱮᱱᱟᱜ ᱩᱯᱨᱩᱢ ᱵᱚ ᱧᱟᱢ ᱟᱠᱟᱫᱟ ᱾ 

ᱢᱟᱨᱟᱝ ᱵᱩᱨᱩ ᱜᱮ ᱟᱵᱚ ᱢᱟᱱᱣᱟ ᱫᱚᱭ ᱦᱟᱨᱟ ᱵᱩᱨᱩᱣ ᱟᱠᱟᱛ ᱵᱚᱱᱟ ᱟᱨ ᱥᱟᱶᱛᱟ ᱨᱮᱱᱟᱜ ᱥᱟᱱᱟᱢ ᱟᱪᱟᱨ ᱵᱤᱪᱟᱹᱨ ᱠᱚᱭ ᱪᱮᱫ ᱟᱴᱚᱠᱟᱣ ᱟᱠᱟᱫ ᱵᱚᱱᱟ ᱾ ᱩᱱᱤᱜᱮ ᱟᱵᱚ ᱫᱚ ᱥᱟᱱᱟᱢ ᱫᱩᱠᱷ, ᱟᱯᱚᱫᱽ ᱟᱨ ᱵᱤᱯᱚᱫᱽ ᱠᱷᱚᱱᱮ ᱵᱟᱧᱪᱟᱣ ᱵᱚᱱᱟ ᱾ ᱚᱱᱟ ᱛᱮ ᱥᱟᱶᱛᱟ ᱵᱷᱤᱛᱨᱤ ᱨᱮ ᱥᱟᱱᱟᱢ ᱠᱟᱹᱢᱤ ᱨᱮ ᱡᱚᱛᱚ ᱠᱷᱚᱱ ᱢᱟᱬᱟᱝ ᱨᱮ ᱢᱟᱨᱟᱝ ᱵᱩᱨᱩ ᱜᱮᱵᱚᱱ ᱧᱩᱢᱮᱭᱟ ᱟᱨ ᱵᱚᱱ ᱫᱮᱣᱟ ᱥᱮᱣᱟᱭᱟ᱾ ᱩᱱᱤᱭᱟᱜ ᱛᱷᱩᱢ ᱫᱟᱲᱮ ᱛᱮᱜᱮ ᱟᱵᱚ ᱫᱚ ᱵᱚ ᱱᱚᱣᱟ ᱫᱷᱟᱹᱨᱛᱤ ᱯᱩᱨᱤ ᱨᱮ ᱵᱟᱧᱪᱟᱣ ᱢᱮᱱᱟᱜ ᱵᱚᱱᱟ ᱾

 ᱜᱚᱲᱦᱚᱱ ᱥᱟᱬᱮᱥ 

 ᱱᱟᱜᱟᱢ 
ᱫᱷᱟᱹᱨᱛᱤ ᱨᱮ ᱢᱟᱱᱣᱟ ᱠᱚ ᱰᱷᱤᱨᱮᱱ ᱠᱷᱟᱡ ᱟᱭᱢᱟ ᱞᱮᱠᱟᱱ ᱵᱟᱹᱲᱤᱡ ᱠᱟᱹᱢᱤ ᱠᱚ ᱫᱷᱩᱨᱟᱹᱣ ᱞᱮᱱᱟ ᱾ ᱚᱱᱟ ᱧᱮᱞ ᱠᱟᱛᱮ ᱥᱤᱡᱚᱱᱤᱭᱟᱹ ᱥᱮ ᱴᱷᱟᱹᱠᱩᱨᱡᱤᱣ ᱟᱹᱰᱤᱛᱮᱭ ᱵᱮᱡᱟᱨ ᱞᱮᱱᱟ᱾ ᱢᱟᱱᱣᱟ ᱜᱚᱡ ᱜᱤᱰᱤ ᱞᱟᱹᱜᱤᱛ ᱮᱭᱟᱭ ᱢᱟᱦᱟᱸ ᱟᱨ ᱮᱭᱟᱭ ᱧᱤᱫᱟᱹ ᱥᱮᱸᱜᱮᱞ ᱫᱟᱜ ᱮ ᱡᱟᱹᱲᱤ ᱞᱮᱫᱟ ᱾ ᱩᱱ ᱡᱚᱠᱷᱚᱡ ᱠᱤᱪᱷᱩᱜᱟᱱ ᱥᱟᱱᱛᱟᱲ ᱦᱚᱯᱚᱱ ᱢᱟᱨᱟᱝ ᱵᱩᱨᱩ ᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱦᱟᱨᱟᱛᱟ ᱵᱩᱨᱩ ᱨᱮ ᱩᱠᱩ ᱠᱟᱛᱮᱜ ᱠᱩ ᱵᱟᱸᱪᱟᱣ ᱞᱮᱱᱟ ᱾ ᱟᱫᱚ ᱥᱮᱸᱜᱮᱞ ᱡᱟᱹᱲᱤ ᱪᱟᱵᱟᱭᱮᱱ ᱠᱷᱟᱱ ᱚᱸᱰᱮ ᱠᱷᱚᱱ ᱩᱰᱩᱝᱚᱜ ᱰᱟᱦᱟᱨ ᱥᱮᱸᱫᱽᱨᱟ ᱛᱮ ᱵᱟᱹᱠᱩ ᱧᱟᱢᱮᱫ ᱛᱟᱦᱮᱸᱱᱟ ᱾ ᱩᱱ ᱚᱠᱛᱚᱨᱮ ᱩᱱᱠᱩ ᱦᱚᱲ ᱫᱚ ᱰᱟᱦᱟᱨ ᱩᱫᱩᱜ ᱠᱟᱛᱮ ᱨᱮᱸᱜᱮᱡ ᱛᱮᱛᱟᱝ ᱠᱷᱚᱱᱮ ᱢᱟᱨᱟᱝ ᱵᱩᱨᱩ ᱜᱮᱭ ᱵᱟᱧᱪᱟᱣ ᱞᱮᱫ ᱠᱚᱣᱟ ᱾   

 ᱫᱷᱚᱨᱚᱢ ᱠᱟᱹᱢᱤ ᱨᱮ ᱢᱟᱨᱟᱝ ᱵᱩᱨᱩ 

 ᱵᱟᱨᱦᱮ ᱡᱚᱱᱚᱲ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱫᱷᱚᱨᱚᱢ 
ᱛᱷᱚᱠ:ᱵᱚᱸᱜᱟᱵᱩᱨᱩ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ